Յուրգեն Քրոյ

**Յուրգեն Քրոյ** (; ), գերմանացի ֆուտբոլիստ, դարպասապահ։ 1974 թվականի աշխարհի առաջնության մասնակից, 1976 թվականի Օլիմպիական չեմպիոն և 1972 թվականի Օլիմպիական խաղերի բրոնզե մեդալակիր։ ԳԴՀ-ի եռակի «Տարվա ֆուտբոլիստ»։ Ժամանակին եղել է աշխարհի լավագույն դարպասապահներից մեկը։

## Կարիերա
### Ակումբային
Քրոյը 17 տարի խաղացել է «Զաքսենրինգ» Ցվիկաու ակումբում (372 խաղ), որի հետ 1967 և 1975 թվականներին դարձել է ԳԴՀ գավաթի դափնեկիր։

ԳԴՀ թերթերի մարզական խմբագրությունները երեք անգամ (1972, 1976 և 1978) նրան ճանաչել են տարվա ֆուտբոլիստ։

Յուրգեն Քրոյը Ցվիկաու քաղաքի պատվավոր քաղաքացի է։ Կարիերան ավարտելուց հետո աշխատել է որպես մարզիչ իր հարազատ ակումբում (1985/86) և եղել է Ցվիկաուի դպրոցների, մշակույթի և սպորտի բուրգոմիստրը (1991-2000)։

### Հավաքականում
Յուրգեն Քրոյը ԳԴՀ հավաքականում իր նորամուտը նշել է 1967 թվականի մայիսի 17-ին Շվեդիայի հավաքականի հետ ընկերական խաղում, որն ավարտվել է արևելյան գերմանացիների հաղթանակով՝ 1:0 հաշվով։ 1972 թվականին Քրոյը հավաքականի կազմում մեկնել է Մյունխեն՝ XX ամառային Օլիմպիական խաղերին, նա իր թիմի հիմնական դարպասապահն էր, որը դարձել է բրոնզե մեդալակիր։ 1974 թվականին Քրոյը մասնակցել է իր երկրի համար միակ՝ 1974 թվականի Աշխարհի առաջնությանը, նա վստահորեն խաղացել է բոլոր վեց խաղերում և բաց է թողել ընդամենը 5 գոլ։ 1976 թվականին Քրոյը կրկին մասնակցել է Օլիմպիական խաղերին, այս անգամ ավելի հաջող, քանի որ ԳԴՀ հավաքականը Լեհաստանի հավաքականի նկատմամբ եզրափակչում 3:1 հաշվով հաղթանակի շնորհիվ նվաճել է իր պատմության մեջ առաջին և միակ ոսկե օլիմպիական մեդալները։ Քրոյը հավաքականի կազմում իր վերջին ելույթն ունեցել է Կուբայի հավաքականի հետ ընկերական խաղում 1981 թվականի մայիսի 19-ին, այդ խաղն ավարտվել է արևելյան գերմանացիների հաղթանակով 5:0 հաշվով, իսկ ինքը՝ Քրոյը, խաղալով 76 րոպե, փոխարինվել է Բոդո Ռուդվալայտի փոխարեն։ Ընդհանուր առմամբ, Յուրգեն Քրոյը հավաքականի կազմում անցկացրել է 88 պաշտոնական հանդիպում (այլ տվյալներով՝ 86), որոնցում բաց է թողել 75 գոլ։ Քրոյը նաև անցկացրել է 12 հանդիպում ԳԴՀ-ի օլիմպիական հավաքականի կազմում, որոնցում բաց է թողել 11 գոլ։

**Ընդամենը՝ 88 խաղ / 75 բաց թողնված գոլ; 44 հաղթանակ, 28 ոչ-ոքի, 16 պարտություն։**

**Ընդհանուր՝ 12 խաղ / 11 բաց թողնված գոլ; 8 հաղթանակ, 2 ոչ-ոքի, 2 պարտություն։**

## Ձեռքբերումներ
### Թիմային
** ԳԴՀ հավաքական**
* Օլիմպիական խաղերի հաղթող՝ 1976
* Օլիմպիական խաղերի բրոնզե մեդալակիր՝ 1972

** «Մոտոր Ցվիկաու» / «Զակսենրինգ Ցվիկաու»**
* ԳԴՀ առաջնության բրոնզե մեդալակիր՝ 1967
* ԳԴՀ գավաթակիր (2)՝ 1967, 1975

### Անձնական
* Գերմանիայի տարվա ֆուտբոլիստ (3)՝ 1972, 1976, 1978
* Ոսկե գնդակի հավակնորդ (2)՝ 1975, 1976
* 9-րդ տեղը ԳԴՀ առաջնությունում ամենաշատ խաղեր անցկացրած խաղացողների ցանկում՝ 372 խաղ

## Ծանոթագրություններ

## Արտաքին հղումներ
* 
* Профиль игрока на ''worldfootball.net'' 
* Статистика матчей за сборную ГДР на сайте ''eu-football.info''
* 
* Статистика матчей за сборную ГДР на сайте ''rsssf.com''
* Статистика матчей за сборную ГДР на сайте ''dfb.de''
* Статистика матчей за олимпийскую сборную на сайте ''sports-reference.com''

Կատեգորիա:Գերմանացի ֆուտբոլային մարզիչներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Օլիմպիական չեմպիոններ
Կատեգորիա:Ֆուտբոլային մարզիչներ այբբենական կարգով